《暮春三月至虞山谒受之师同游剑门》
明代·郑成功

西山何其峻，巉岩暨穹苍。藤垂涧易涉，竹密径微凉。

烟树绿野秀，春风草路香。乔木倚高峰，流泉挂壁长。

涛声怡我情，松风吹我裳。静闻天籁发，忽风林禽翔。

夕阳在西岭，白云渡石梁。巘崿争突兀，青翠更苍茫。

兴尽方下山，归鸟宿池旁。

作者简介：（1624—1662）福建南安人，初名森，字大木。郑芝龙子。唐王赐姓朱，改名成功，号“国姓爷”。南明隆武二年，阻父降清无效，移师南澳，继续抗清。永历帝立，封为延平郡王，招讨大将军。十三年与张煌言合兵，大举入长江，直抵南京，东南大震，旋为清兵所败，退还厦门。十五年(清顺治十八年)进兵台湾，驱逐荷兰侵略军，次年收复全台。不久病卒。